
Oficialitățile din România, președintele și premierul, continuă să tacă în legătură cu parteneriatul strategic cu 
Ucraina, care potrivit Kievului s-ar traduce prin "garanţii de securitate”. Cu alte cuvinte, se dorește crearea 
cadrului legal pentru intrarea României în război, împotriva Rusiei, la cererea expresă a Casei Albe. 
Negocierile româno-ucrainene, total netransparente, fac parte dintr-un proiect mai larg, prin care Kievul 
urmează să fie înglobat în alianța militară transatlantică pe ușa din dos, prin tratate bilaterale, în urma 
deciziilor luate la summit-ul NATO de la Vilnius. 

După cum știm, sâmbătă, 13 ianuarie, secretarul de stat pentru afaceri strategice lulian Fota a negociat 
tratatul bilateral cu doi înalți oficiali ucraineni, în marja reuniunii WEF de la Davos. A doua zi, duminică, 
instituțiile mass-media MSM din Europa și din România (chiar și TVR Info, organul de presă guvernamental!) 
au vorbit despre un "acord bilateral privind garanţii de securitate”. 

De altfel, expresia "garanţii de securitate” apare și în comunicatul oficial al Kievului în limba ucraineană, dat 
publicităţii pe 14 ianuarie, la orele 14:37. Dintr-un motiv straniu, subalternii lui Zelensky au tradus în engleză 


respectivul comunicat schimbând expresia "garanţii de securitate” în "acord bilateral de securitate”. Nu știm 
dacă schimbarea/confuzia s-a produs în momentul traducerii sau ulterior, după ce Ministerul de Externe din 


România (alâturi de alte 8 state NAI O, momentan), tārā ca cineva să sesize gravitatea tenomenului. 

Luni dimineaţă, pe 15 ianuarie, am publicat pe reţelele sociale un comentariu despre intrarea României în 
război pe nesimţite, prin negocieri secrete, departe până și de ochii parlamentului. Materialul a apărut pe 
opozitia.net și ulterior pe activenews.ro. La 24 de ore distanță, marţi, 16 ianuarie, George Simion a susținut o 
conferință de presă despre manevrele subterane ale regimului lohannis, în parteneriat cu regimul Zelensky, și 
a postat pe Facebook o intervenţie prin care cerea întrunirea parlamentului în sesiune extraordinară. 

De menţionat că AUR, cu toate ieșirile sale "nervoase" și mai puţin inspirate, este singurul partid parlamentar 
care s-a sesizat în legătură cu această imensă potlogărie. Să amintim că AUR a reacţionat și în plină 
pandemie, în 2021 (când celelalte partide tăceau), în legătură cu ancheta jurnalistică Pfizer-Ursula. Simion i-a 
solicitat eroinei Kovesi, la acel moment, să investigheze mega-afacerea cu vaccinuri. Se pare că Parchetul 
European s-a împotmolit după audierea unor șoferi, portari și ospătari de la Bruxelles. 

Revenind la negocierile despre garanţiile de securitate oferite de România, care ar echivala cu o declaraţie de 
război, Ministerul de Externe și Palatul Controceni au intrat în trepidaţii după ce AUR a expus subiectul opiniei 
publice, dându-i importanța cuvenită. Drept urmare, jurnaliștii-tonomat au fost chemaţi pentru o discuţie 
informală la sediul MAE, unde li s-a explicat, la o cafea și un suc, despre “greșeala” de exprimare a Kievului în 
comunicatul oficial. 

Ulterior, patru moderatori de la Digi24, în frunte cu Prelipceanu, l-au supus pe Simion unui tir prelungit, pentru 
a-l convinge că a înţeles complet greșit comunicatul Kievului și relatările din mass-media. 

Dacă România acordă sau nu garanţii de securitate și intră sau nu, oficial, în război cu Rusia, va trebui să 
aflăm din paginile parteneriatului strategic româno-ucrainean și din acordul bilateral negociat la Davos. Să 
sperăm că lohannis le va supune dezbaterii parlamentului și nu va invoca, în mod scandalos, aceeași 
secretomanie de la ultimele sale excursii în America centrală și Africa. 

